C 264/4
LV
Eiropas Savienības Oficiālais Vēstnesis
27.7.2023.
7.
Visu to relevanto ieinteresēto personu (privātā sektora, NVO, konkrētu kopienu utt.) iesaiste, kas ir sevišķi pakļautas riskam / neaizsargātas un/vai kam ir zināšanas/resursi/spējas informēt un/vai īstenot pielāgošanās pasākumus.
8.
Daudzlīmeņu koordinēšana un integrēšana gan horizontāli (piemēram, ministrijās), gan vertikāli (piemēram, citos valsts pārvaldes slāņos), kad notiek pielāgošanās pasākumu plānošana un īstenošana.
9.
Pastāvīga pielāgošanās pasākumu īstenošanas apsekošana un izvērtēšana, kas aptver gan procesus, gan ietekmi un iznākumu un kam ir vajadzīgie instrumenti.
Pielāgošanās iznākumu apsekošanas infrastruktūrai var būt svarīga sinerģija ar agrīno brīdināšanu.
Pielāgošanās stratēģiju/plānu izstrādes vai atjaunināšanas pamatsoļi 1. attēls.
Pārskats par pielāgošanās stratēģijas/plāna izstādes vai atjaunināšanas sagatavošanās posmiem
Avots: Eiropas Komisija 1. attēlā ir sniegts kopsavilkums par pielāgošanās stratēģiju un plānu izstrādes vai atjaunināšanas pamatsoļiem.
Sīkāks izklāsts ir tālāk.
1. solis.
Iestāžu sistēmas izveide un ieinteresēto personu iesaistes nodrošināšana
Vadlīniju 1. solis palīdzēs — sagatavot klimatadaptācijas stratēģiju izstrādes procesu; — izveidot iestāžu sistēmas, kurās iesaistītas relevantās ieinteresētās personas; — iesaistīt subnacionālās pārvaldes iestādes; — mobilizēt resursus klimatadaptācijai;